wickkiey/tamil-wikipedia-chunked huggingface dataset:
# மனதின் குரல்

## அத்தியாயங்கள்

### அத்தியாயங்களின் பட்டியல் 2015

| 4 | 2015 | 27 சனவரி |
| --- | --- | --- |
| இந்த நிகழ்ச்சியை மோடியுடன் இணைந்து அமெரிக்க அதிபர் ஒபாமா தொகுத்து வழங்கினார். "இந்தியப் பிரதமரும் அமெரிக்க ஜனாதிபதியும் இணைந்து நிகழ்த்தும் முதல் வானொலி உரை இது" என்று தன்னிடம் கூறப்பட்டதை ஒபாமா குறிப்பிட்டார். இந்திய குடிமக்களின் தொடர்ச்சியான கேள்விகளுக்கு இருவரும் பதிலளித்தனர். #YesWeCan என்ற ஹேஷ்டேக்கைப் பயன்படுத்தி ஆன்லைனில் எழுதுமாறு கேட்போரை மோடி வலியுறுத்தினார். |  |  |
# காந்திகிரி (திரைப்படம்)

**காந்திகிரி** (Gandhigiri (இந்தி: गांधीगीरी) என்பது 2016 ஆண்டைய பாலிவுட் திரைப்படமாகும். இப்படத்தில் ஓம் பூரி, சஞ்சை மிஸ்ரா, பிஜேஷ் கர்னிவால், அனும் ஷ்யாம், முகேஷ் திவாரி, டோலி சாவ்லா, மேகனா ஹால்டர், ரிஷி பூட்டானி, ரவி சிங், ராம் சுஜான் சிங் ஆகியோர் நடித்துள்ளனர். படத்தை சனோஜ் மிஸ்ரா இயக்க, சுதிர் ஜெயின் மற்றும் பிரதாப் சிங் யாதவ் ஆகியோர் தங்கள் ஆகாமன் பிலிம்ஸ் பிரைவேட் லிமிடெட் பதாகையின்கீழ் தயாரித்துள்ளனர்.
# காந்திகிரி (திரைப்படம்)

## தயாரிப்பு

இப்படத்தின் படப்பிடிப்பானது இலக்னோ மற்றும் ரேபரேலியில் துவங்கியது. அதையடுத்த வந்த மாதங்களில் உத்திரப்பிரதேசத்தில் நீண்டகாலம் படப்பிடிப்பு நடத்தப்பட்டது.
# காந்திகிரி (திரைப்படம்)

## குழுவினர்

காந்திகிரி படமானது ஆக்மன் பிலிம்ஸ் பிரைவேட். லிமிடெட்டால் தயாரிக்கப்பட்டது. படத்தை சனோஜ் மிஸ்ரா இயக்க, படல்களை அன்கிட் திவாரி, சுனிதா சௌஹான், முகம்மது இர்ஃபான், சுஜதா மஜும்தார், மஷா ஆகியோர் பாடியுள்ளனர். படத்தொகுப்பை ஆர்சிட் டி ரஸ்டோகி மேற்கொண்டார். ஒலிப்பதிவை சுபாஷ் சஹூ மேற்கொள்ள, பின்னணி இசையை சலில் அம்ருத் மேற்கொண்டார். படத்தின் இணை இயக்குநராக - விகாஸ் குமார் சிங் பணியாற்றியுள்ளார்.
# காந்திகிரி (திரைப்படம்)

## கதைச்சுருக்கம்

இன்றைய ஊழல் நிறைந்த உலகில் காந்தியின் நடத்தை முறைகளின் முக்கியத்துவம் என்ன? எவராவது இந்த நடத்தை முறைகளை கொண்டுள்ளார்களா? அன்றாட வாழ்க்கையில் அந்த நடத்தை முறைகளை செயல்படுத்துபவர் அமைதியான வாழ்க்கையை வாழ முடியுமா? இது போன்ற கேள்விகளுக்கு காந்திகிரியில் பதில்களைக் காணலாம். வெளிநாட்டில் இருந்து இந்தியாவுக்கு திரும்புவரான ராய் சாஹேப் காந்தியின் கொள்கைகளை உறுதியாக நம்புகிறார். அவரது தந்தை தீவிர சுதந்திர போராட்ட வீரராவார். அவருடன் இவர் நெருக்கமாக பிணைப்பைக் கொண்டிருந்தார். இந்தியாவுக்குத் திரும்பிய பின்னர், ராய் சாஹெப் தவறான பாதையில் நடக்கும் வெவ்வேறு நபர்களை சந்திக்கிறார். இன்றைய காலகட்டத்தில் காந்தியின் நடத்தை முறைகளின் முக்கியத்துவத்தை அவர்களுக்கு உணர்த்த ராய் சாஹேப் மேற்கொண்ட முயற்சிகளை இப்படம் அழகாக காட்சிப்படுத்தியுள்ளது.
# காந்திகிரி (திரைப்படம்)

## நடிகர்கள்

- ராய் சாஹேப்பாக ஓம் பூரி
- பியாகி சிங்காக சஞ்சை மிஸ்ரா
- பன்சாயாக பிரிஜேஷ் கர்னிவால்
- கிராந்தி பாண்டேவாக அனுப்பம் ஷியாம்
- நட்வர்லாலாக முகேஷ் திவாரி
- ஜெயந்தியாக மேகனா ஹால்டர்
- திசாவாக டோலி சாவ்லா
- ஆய்வாளராக அமித் சுக்லா
- யுவராஜாக ரிஷி பூட்டானி
- ராஜாராம் பாண்டேவாக ரவி சிங்
- சல்ஃசா பாபாவாக ராம் சுஜன் சிங்
- தனஞ்சய் பாண்டேவாக நவீன் சர்மா
- விக்ராந்த் ஆனந்த் (சிறப்புத் தோற்றம்)
# துது மியான்

**முசினுதான் அகமது** (*Muḥsinuddīn Aḥmad*;1819-1862), **துது மியான்** (*Dudu Miyan*) என்றும் அழைக்கப்படும் இவர், வங்காளத்தில் பரைசி இயக்கத்தின் தலைவராக இருந்தார். 1857 ஆம் ஆண்டில் நடந்த இந்தியக் கிளர்ச்சியில் இவர் முக்கியப் பங்கு வகித்தார்.
# துது மியான்

## ஆரம்ப கால வாழ்க்கை

அகமது 1819 ஆம் ஆண்டில் வங்காள மாகாணத்தின் மதாரிபூர் மாவட்டத்தில் தாலுக்தார் என்ற வங்காள முஸ்லிம் குடும்பத்தில் பிறந்தார். இவரது தந்தை ஹாஜி ஷரியத்துல்லா, பரைசி இயக்கத்தின் நிறுவனராவார். ஆரம்பக் கல்விக்குப் பிறகு, அகமது தனது பன்னிரெண்டாவது வயதில் மேலதிக படிப்புக்காக அரேபியாவின் மக்காவுக்கு அனுப்பப்பட்டார். இவர் தனது தந்தையிடமிருந்து எந்தவொரு பண உதவியையும் பெறவில்லை என்றாலும், இவர் காலனித்துவ அவுரி தோட்டக்காரர்கள் மற்றும் நிலப்பிரபுக்களுக்கு எதிரான விவசாய இயக்கங்களின் சக்திவாய்ந்த தலைவர் என்பதை விரைவில் நிரூபித்தார்.
# துது மியான்

## இயக்கம்

தனது தந்தையின் மரணத்திற்குப் பிறகு, மியான் இயக்கத்தை மிகவும் தீவிரமான, விவசாயத் தன்மைக்கு வழிநடத்தி அதை ஒரு பயனுள்ள நிறுவன கட்டமைப்பாக உருவாக்கினார். இவரது பார்வையில் நிலமானது உழுபவருக்கே சொந்தமானது. இவர் சொந்தமாக ஒரு நிர்வாக அமைப்பை நிறுவி, ஒவ்வொரு கிராமத்திற்கும் ஒரு கலீபாவை (தலைவர்) நியமித்தார். பிரித்தானியர் ஆளும் மாநிலத்திற்குள் ஒரு அரசை உருவாக்குவதே இவரது கொள்கை. இவர் அடக்கியாளும் நிலப்பிரபுக்களுக்கு எதிராக ஒடுக்கப்பட்ட விவசாயிகளை போராட வைத்தார். 1838ஆம் ஆண்டில், மியான் தனது ஆதரவாளர்களிடம் ஜமீந்தார்களுக்கு வருவாயை கொடுக்க வேண்டாம் என்று அழைப்பு விடுத்தார். இதன்பிறகு அவுரி தோட்டக்காரர்கள், விவசாயிகளால் அடிக்கடி தாக்கப்பட்டனர். இதற்கு பழிவாங்கும் விதமாக, நில உரிமையாளர்களும் அவுரி தோட்டக்காரர்களும் மியான் மீது வழக்குகள் தொடுத்து இவரை கட்டுப்படுத்த முயன்றனர். 1838, 1844, 1847 இல் இவர் பல முறை கைது செய்யப்பட்டார். ஆனால் இவரது சமயத்தை பொருட்படுத்தாமல் விவசாயிகள் இவருக்கு ஆதரவு பெற்றதால் விடுவிக்கப்பட்டார். இந்த வழக்குகளில், இவருக்கு எதிராக நீதிமன்றங்களில் அரிதாகவே சாட்சியளித்தனர்.
# துது மியான்

## இறப்பு

1857 இந்தியக் கலகத்தின் போது, பிரிட்டிசு அரசாங்கம் இவரை முன்னெச்சரிக்கையாக கைது செய்து கொல்கத்தாவின் ஆலிப்பூரா சிறையில் அடைத்தது. இவர் 1859இல் விடுவிக்கப்பட்டார். பின்னர், மீண்டும் கைது செய்யப்பட்டு இறுதியாக 1860இல் விடுவிக்கப்பட்டார். 1862ஆம் ஆண்டில், மியான் டாக்காவில் தனது 42-43 வயதில் இறந்தார்.
# இயான் புரொடக்சன்சு

**இயான் புரொடக்சன்சு** என்பது பிரித்தானிய நாட்டு திரைப்படத் தயாரிப்பு நிறுவனமாகும். இந்நிறுவனம் 1962 ஆம் ஆண்டு ஆரம்பிக்கப்பட்டு லண்டனின் பிக்காடில்லியிலும் மற்றும் இங்கிலாந்தில் உள்ள பைன்வுட் படப்பிடிப்புத் தளத்திலும் இயங்குகிறது. இது முதன்மையாக ஜேம்ஸ் பாண்ட் திரைப்படத் தொடர்களை தயாரித்ததன் மூலம் மிகவும் அறியப்படும் தயாரிப்பு நிறுவனம் ஆனது.
# இயான் புரொடக்சன்சு

## பாண்ட் திரைப்படங்கள்

இந்த நிறுவனம் 1961 இல் திரைப்படத் தயாரிப்பாளர்கள் ஆல்பர்ட் ஆர். "கப்பி" ப்ரோக்கோலி மற்றும் ஹாரி சால்ட்ஸ்மேன் ஆகியோரால் தொடங்கப்பட்டது. அதே நேரத்தில் அவர்கள் பங்காளராக இணைந்து டாக்டர் நோ என்ற திரைப்படத்தை தயாரித்தனர். அதன் பிறகு ஜேம்ஸ் பாண்ட் திரைப்பட உரிமையை பெற்று இருவரும் இணைந்து புரொம் ரஷ்யா வித் லவ் (1963), கோல்டு பிங்கர் (1964), தன்டர்பால் (1965), யு ஒன்லி லிவ் டூவைய்ஸ் (1967), டைமோண்ட்ஸ் ஆர் போறேவேர் (1971), ஒன் ஹேர் மேஜஸ்ட்டி சீக்ரெட் சேர்வீஸ் (1969), லைவ் அண்ட் லெட் டை (1973), தி மேன் வித் தி கோல்டன் கன் (1974), தி ஸ்பை கு லவ்ட் மீ (1977), மூன்ரேக்கர் (1979), போர் யுவர் ஐஸ் ஒன்லி (1981), ஆக்டோபஸ்ஸி (1983), அ வியூ டு அ கில் (1985), தி லிவிங் டயலைட்ஸ் (1987), லைசென்ஸ் டு கில் (1989), பியர்ஸ் புரோஸ்னன் (1995), டுமாரோ நெவர் டைஸ் (1997), தி வேர்ல்ட் இஸ் நோட் ஏனோக்ஹ் (1999), டை அனதர் டே (2002), கேசினோ ராயல் (2006), குவாண்டம் ஆஃப் சோலஸ் (2008), ஸ்கைஃபால் (2012), ஸ்பெக்டர் (2015) மற்றும் நோ டைம் டு டை (2021) போன்ற பல படங்களை தயாரித்துள்ளனர்.
# சிமு லியு

**சிமு லியு** (பிறப்பு:19 ஏப்ரல் 1989) என்பவர் கனடா நாட்டு நடிகர், சண்டை பயிற்சியாளர் மற்றும் எழுத்தாளர் ஆவார். இவர் 2021 இல் மார்வெல் ஸ்டுடியோ தயாரித்து வெளியான மார்வெல் திரைப் பிரபஞ்சத் திரைப்படமான சாங்க்-சி அண்ட் தி லெஜெண்ட் ஒப் தி டென் ரிங்ஸ் என்ற படத்தில் 'சாங்க் சி' என்ற கதாபாத்திரத்தில் நடித்ததன் மூலம் அறியப்படும் நடிகர் ஆனார். இவர் பிளட் அண்ட் வாட்டர் (2015), கிம்'ஸ் காணவேணியின்ஸ் (2016-2021) போன்ற பல தொலைக்காட்சி தொடர்களிலும் நடித்துள்ளார்.
# சிமு லியு

## ஆரம்பகால வாழ்க்கை

லியு 19 ஏப்ரல் 1989 இல் மலேசியா நாட்டில் ஜோகூரில் பிறந்தார் மற்றும் அவரது வாழ்க்கையின் முதல் நான்கு வயது வரை அவரது தாத்தா பாட்டிகளால் வளர்க்கப்பட்ட பின்னர் ஐந்து வயதில் கனடா நாட்டிற்கு குடியேறினார். அதை தொடர்ந்து ஒன்ராறியோவின் மிசிசாகா பகுதியில் உள்ள எரின் மில்ஸில் ஒரே குழந்தையாக வளர்ந்தார்.  
இவர் தனது உயர்நிலைப் பள்ளியை டொராண்டோ பல்கலைக்கழகப் பள்ளிகளில் பயின்றார் மற்றும் மேற்கு ஒன்ராறியோ பல்கலைக்கழகத்தில் ஐவி வணிகப் பள்ளியில் வணிக நிர்வாகத்தைப் பயின்று 2011 இல் பட்டம் பெற்றார்.
# துங்கர்பூர் சமஸ்தானம்

**துங்கர்பூர் சமஸ்தானம்** (**Dungarpur State**) இந்திய விடுதலைக்கு முன்னர் பிரித்தானிய இந்தியாவின் ஆட்சியின் போது சுதேச சமஸ்தானமாக விளங்கியது. இச்சமஸ்தானம், தற்கால இராஜஸ்தான் மாநிலத்தின் தெற்கில் அமைந்த பழைய துங்கர்பூர் மாவட்டத்தின் பகுதிகளைக் கொண்டிருந்தது. இதன் தலைநகரம் துங்கர்பூர் ஆகும்.1901-இல் இதன் மக்கள் தொகை 100,103 ஆக இருந்தது.
# துங்கர்பூர் சமஸ்தானம்

## வரலாறு

துங்கர்பூர் பகுதியை கிபி 12-ஆம் நூற்றாண்டில் இராஜபுத்திரர்களால் வெல்லப்படும் வரை, பில் பழங்குடி மக்களால் நிறைந்திருக்கப் பெற்றிருந்தது.
மேவார் இராஜபுத்திர மன்னர் சமந்து சிங் என்பவர் துங்கர்பூர் அரசை 1197-இல் நிறுவினார். பில் மக்கள் இப்பகுதியில் பெரும்பாண்மை மக்களாகவே உள்ளனர்.  
1895-ஆம் ஆண்டில் பிரித்தானிய இந்தியா கொண்டு வந்த இந்தியத் துணைப்படைத் திட்டத்தின் கீழ் துங்கர்பூர் இராச்சியம், பிரித்தானிய இந்தியா அரசுக்கு ஆண்டுதோறும் திறை செலுத்தும் சமஸ்தானமானது. இது பிரித்தானிய இந்தியாவின் கட்டுப்பாட்டின் கீழ் இந்தியப் பகுதியில் இருந்த 565 சமஸ்தானங்களில் ஒன்றாகும்.  
1947-இல் இந்திய விடுதலைக்குப் பின்னர் இந்த இராச்சியம் அரசியல்சட்ட முடியாட்சியாக 6 ஏப்ரல் 1949 வரை இருந்தது. பின்னர் சுதேச சமஸ்தானங்களின் இணைப்பு ஒப்பந்தப்படி 7 ஏப்ரல் 1949 அன்று துங்கர்பூர் சமஸ்தானம் இந்தியாவுடன் இணைக்கப்பட்டது.
# விஜய் சிங் பதிக்

**விஜய் சிங் பதிக்** (*Vijay Singh Pathik*) (பிறப்பு **பூப் சிங் ரதி** ; 1882-1954), **ராஷ்ட்ரிய பதிக்** என்று பிரபலமாக அறியப்பட்ட இவர், இந்திய புரட்சியாளர் ஆவார். பிரித்தானிய ஆட்சிக்கு எதிராக சுதந்திர இயக்கத்தின் தீபத்தை ஏற்றிய முதல் இந்திய புரட்சியாளர்களில் இவரும் ஒருவர். மோகன்தாசு கரம்சந்த் காந்தி சத்தியாக்கிரக இயக்கத்தை தொடங்குவதற்கு முன்பே, பிஜோலியாவின் விவசாயப் போராட்டத்தின் போது பதிக் பரிசோதனை செய்தார். இவரது உண்மையான பெயர் பூப் சிங், ஆனால் 1915இல் இலாகூர் சதி வழக்கில் சிக்கிய பிறகு, இவர் தனது பெயரை விஜய் சிங் பதிக் என்று மாற்றினார். 1857இல் நடந்த போராட்டத்தில் புலந்தசாகர் மாவட்டத்தில் இவரது தாத்தாவின் தியாகம், ஒருசுதந்திரப் போராட்ட வீரராக மாற மிகவும் ஈர்த்தது. இவருடைய சந்ததியினர் இப்போது தில்லியில் வசிக்கிறார்கள்.
# விஜய் சிங் பதிக்

## ஆரம்ப கால வாழ்க்கை

பதிக் 1882ஆம் ஆண்டில் புலந்தசாகர் மாவட்டத்தின் குதவாலி கிராமத்தில் அமீர் சிங் ரதி - கமல் குன்வாரி தம்பதியருக்கு குர்ஜார் குடும்பத்தில் பிறந்தார். இவரது தந்தை 1857 சிப்பாய் கலகத்தில் தீவிரமாக பங்கேற்று பல முறை கைது செய்யப்பட்டார். மலகார் ரியாசத்தின் திவானான இவரது பெரிய தந்தை இந்தர் சிங் ஆங்கிலேயர்களுக்கு எதிராக போராடும் போது கொல்லப்பட்டார்.
# விஜய் சிங் பதிக்

## பிஜோலியா விவசாயகள் புரட்சி

இவர் தனது பதின்ம வயதில் புரட்சிகர அமைப்பில் சேர்ந்து இந்தியாவில் பிரிட்டிசு ஆட்சிக்கு எதிராக தீவிரமாக பங்கேற்றார். இவரது ஒத்துழையாமை இயக்கம் மிகவும் வெற்றிகரமாக இருந்தது, பிஜோலியா போராட்டக்காரர்களின் கோரிக்கையை நிறைவேற்ற பால கங்காதர திலகர் மகாராணா பதே சிங்குக்கு ஒரு கடிதம் எழுதினார். இயக்கத்தைப் பற்றி அறிய மகாத்மா காந்தி தனது செயலாளர் மகாதேவ் தேசாயை அனுப்பினார். ஐக்கிய ராஜஸ்தானுக்காகப் போராடிய பதிக் பிரதமர் ஜவகர்லால் நேருவிடமும், வல்லபாய் பட்டேலிடமும் பிரச்சனையை எடுத்துச் சென்றார். பிஜோலியாவில் விவசாயப் போராட்டத்திற்கு தலைமை தாங்கியதற்காக இவர் சிறையில் அடைக்கப்பட்டார். விவசாயப் பஞ்சாயத்து, மஹிலா மண்டல், யுவக் மண்டல் போன்ற அமைப்புகள் இவரை வழிநடத்த வருமாறு அழைத்தனர். மேவார் பெண்கள் தங்கள் நாட்டுப்புற ஆண்களிடமிருந்து மரியாதை பெறத் தொடங்கினர். ஒரு வளமான சமுதாயத்தை வளர்க்க பெண்கள் மற்றும் ஆண்கள் சமத்துவம் அவசியம் என்பதை மக்கள் உணரச் செய்தனர்.
# விஜய் சிங் பதிக்

## மரியாதை

பதிக் ஒரு சிறந்த தேசபக்தரும் சுதந்திரப் போராட்ட வீரரும் ஆவார். ஆசிரியர் இந்திரா வியாஸ் கூறியது போல், "இவர் ஆங்கிலேயக் கொடியை வணங்குவதை விட தனது வாழ்க்கையை முடிக்க விரும்புகிறார். இவர் அந்த காலத்தில் மிகவும் பிரபலமான புகழ்பெற்ற கொடி பாடலையும் எழுதினார்."  
இவரை கௌரவிக்கும் விதமாக இந்திய அரசு அஞ்சல் தலை ஒன்றை வெளியிட்டது.
# விஜய் சிங் பதிக்

## இறப்பு

ராஜஸ்தான் மாநிலம் உருவாக்கப்பட்ட 1954இல் அஜ்மீரில் பதிக் இறந்தார்.
# ஜெய்சல்மேர் சமஸ்தானம்

**ஜெய்சல்மேர் சமஸ்தானம்** (**Jaisalmer State**) இந்தியாவின் இராஜஸ்தான் மாநிலத்தில் தூர-மேற்கில் தார் பாலைவனத்தில் அமைந்திருந்த ஜெய்சல்மேர் இராச்சியத்தை பாட்டி வம்ச இராசபுத்திரர்கள் 12-ஆம் நூற்றாண்டின் நடுவிலிருந்து 1947 முடிய ஆண்டனர். ஜெய்சல்சல்மேர் இராச்சியத்தின் தலைநகராக ஜெய்சல்மேர் நகரம் இருந்தது. பழைய ஜெய்சல்மேர் மாவட்டத்தின் நிலப்பரப்புகளை இந்த இராச்சியம் கொண்டிருந்தது. 41600சதுர மைல் பரப்பளவு கொண்டிருந்த இந்த சமஸ்தானத்தின் 1931-ஆம் ஆண்டின் மக்கள் தொகை 76,255 ஆகும்.
# ஜெய்சல்மேர் சமஸ்தானம்

## வரலாறு

பிரித்தானிய இந்தியாவின் ஆட்சியாளர்கள் 1798 முதல் 1805 முடிய செயல்படுத்திய இந்தியத் துணைப்படைத் திட்டத்தின் கீழ் ஜெய்சல்மேர் இராச்சியம், பிரித்தானிய இந்தியா அரசுக்கு கட்டுப்பட்டு, ஆண்டுதோறும் திறை செலுத்தும் சமஸ்தானமானது. இது பிரித்தானிய இந்தியாவின் கட்டுப்பாட்டின் கீழ் இந்தியப் பகுதியில் இருந்த 565 சமஸ்தானங்களில் ஒன்றாகும்.
1947-இல் இந்திய விடுதலைக்குப் பின்னர் இந்த இராச்சியம் அரசியல்சட்ட முடியாட்சியாக 6 ஏப்ரல் 1949 வரை இருந்தது. பின்னர் சுதேச சமஸ்தானங்களின் இணைப்பு ஒப்பந்தப்படி 7 ஏப்ரல் 1949 அன்று சமஸ்தானம் இந்தியாவுடன் இணைக்கப்பட்டது.
# துர்கா மல்லா

தளபதி **துர்கா மல்லா** (*Durga Malla*) இந்தியத் தேசிய இராணுவத்தில் கச இனத்தைச் சேர்ந்த முதல் கூர்க்கா சிப்பாய் ஆவார். இவர்,இந்திய விடுதலை இயக்கத்திற்காக தனது உயிரை தியாகம் செய்தார்.
# துர்கா மல்லா

## சுயசரிதை

மல்லா 1913இல் தேராதூனுக்கு அருகிலுள்ள தொய்வாலாவில், இந்திய கூர்காவின் கச தாக்கூரி/சேத்திரி குடும்பத்தில் என்பி சப் கங்கா மல்லாவின் மூத்த மகனாகப் பிறந்தார். 1930ஆம் ஆண்டில், மகாத்மா காந்தி தண்டி யாத்திரை மூலம் சுதந்திரத்திற்காக நாட்டு மக்களை வழிநடத்தியபோது, மல்லா ஒன்பதாம் வகுப்பு மாணவராக இருந்தார். இவர் இளமையாக இருந்தபோதிலும், ஆங்கிலேயர்களுக்கு எதிரான பொதுவெளியில் இவர் அனைவரின் கவனத்தையும் ஈர்த்தார். 1931இல், இவருக்கு 18 வயதாக இருந்தபோது, இவர் தர்மசாலாவுக்குச் சென்று 2/1 கூர்கா படைப்பிரிவில் சேர்ந்தார். இவரது தேசபக்தி இவரை சுபாஷ் சந்திர போஸின் இந்திய தேசிய இராணுவத்திற்கு நெருக்கமாக கொண்டு வந்தது.  
1942 இல், மல்லா இந்திய தேசிய இராணுவத்தில் சேர்ந்தார். இவரது கடமை மீதான பக்தியும் திறமைகளுடன் சேர்ந்து இவரை தளபதி நிலைக்கு உயர்த்தியது. மேலும் அதன் புலனாய்வு பிரிவில் பணியாற்றும்படி கேட்டுக்கொள்ளப்பட்டார். இவர் எதிரி முகாம்களைப் பற்றிய தகவல்களைச் சேகரித்துக் கொண்டிருந்தபோது, 27 மார்ச் 1944 அன்று கோகிமாவில் பிடிபட்டார். அவருக்கு புது தில்லி செங்கோட்டையில் உள்ள விசாரணை நீதிமன்றம் மரண தண்டனை விதித்தது. இருப்பினும், மரண தண்டனை நிறைவேற்றப்படுவதற்கு முன்பு, அதிகாரிகள் மல்லாவை தேசத்துரோகத்தை ஒப்புக்கொள்ள கட்டாயப்படுத்த முயன்றனர். இவரது மனைவி சிறை அறைக்கு அழைத்து வரப்பட்டார். ஆனால் மல்லா அழுத்தத்திற்கு அடிபணியவில்லை.
# துர்கா மல்லா

## தூக்கு மேடை

மல்லா இமாச்சலப் பிரதேசத்தின் தர்மசாலாவின் சியாம் நகரைச் சேர்ந்த சாரதா என்பவரை 1941இல் திருமணம் செய்து கொண்டார். திருமணத்திற்கு மூன்று நாட்களுக்குப் பிறகு, மல்லா தனது தலைமையகத்திற்கு திரும்ப அழைக்கப்பட்டு வெளிநாடு செல்லும்படி அறிவுறுத்தப்பட்டார். தில்லி மாவட்ட சிறையில் இவர் தூக்கிலிடப்படுவதற்கு முன்புதான் இவர் தனது மனைவியைச் சந்தித்தார். 1944இல், தளபதி துர்கா மல்லா தூக்கு மேடைக்கு அனுப்பப்பட்டார்.
# துர்கா மல்லா

## கௌரவம்

இந்திய கூர்க்காக்களின் தேசிய அமைப்பான பாரதீய கூர்க்கா பரிசங், மல்லாவிற்கு மரியாதை செலுத்துவதற்காக ஒரு சிலையை அமைத்தது. 2004 ஆம் ஆண்டு நாடாளுமன்ற மாளிகை வளாகத்தில் பிரதமர் மன்மோகன் சிங் அவர்களால் இது திறந்து வைக்கப்பட்டது. நிகழ்ச்சியில் துணைக் குடியரசுத் தலைவர் பைரோன் சிங் செகாவத், மக்களவைச் சபாநாயகர் சோம்நாத் சாட்டர்ஜி மற்றும் பிற பிரமுகர்கள் கலந்து கொண்டனர். 25 ஆகத்து, அவர் தூக்கிலிடப்பட்ட நாள் பலிதன் திவாஸ் அல்லது தியாகிகள் தினமாக, இந்தியா முழுவதும் கூர்காக்களால் அனுசரிக்கப்படுகிறது.
# ஜோத்பூர் சமஸ்தானம்

**ஜோத்பூர் சமஸ்தானம்** அல்லது **மார்வார் இராச்சியம்** (**Jodhpur State**), தற்கால இந்தியாவின் இராஜஸ்தான் மாநிலத்தின் மேற்கில் அமைந்த மார்வார் பிரதேசத்தின் நிலப்பரப்புகளைக் கொண்டது. இதன் தலைநகரம் ஜோத்பூர் நகரம் ஆகும். மார்வார் எனும் ஜோத்பூர் இராச்சியத்தை 1226-இல் நிறுவியவர். இராவ் சிகா ஆவார்.  
ஜோத்பூர் சமஸ்தானம் கிபி 1226 முதல் 1818 வரை சுதந்திர முடியாட்சியுடனும்; 818 முதல் பிரித்தானிய இந்தியாவின் ஆட்சியாளர்கள் கொண்டு வந்த இந்தியத் துணைப்படைத் திட்டத்தின் படி பிரித்தானியர்களுக்கு அடங்கி, கப்பம் செலுத்தும் சமஸ்தானமாக ஆட்சி செய்தனர். பிரித்தானிய இந்தியாவின் அரசு,, ஜோத்பூர் மன்னருக்கு 17 குண்டுகள் முழங்கி மரியாதை செய்தனர்  
15 ஆகஸ்டு 1947 அன்று இந்திய விடுதலைக்குப் பின்னர்
சுதேச சமஸ்தானங்களின் இணைப்பு ஒப்பந்தப்படி 6 ஏப்ரல் 1949 இந்தியாவுடன் இணைக்கப்பட்டது.1931-ஆம் மக்கள் தொகை கணக்கெடுப்பின் ப்டி, ஜோத்பூர் இராச்சியத்தின் பரப்பளவு 93,424 சதுர மைல் மற்றும் மக்கள் தொகை 21,25,000 ஆகும்.
# ஜோத்பூர் சமஸ்தானம்

## மார்வார் ஆட்சியாளர்கள்

இராஷ்டிரகூடர் வழித்தோன்றல்களன ரத்தோர் வம்ச இராஜபுத்திரர்கள் ஜோத்பூர் சமஸ்தானத்தை ஆண்டனர். இராஷ்டிரகூடர் வீழ்ச்சிக்குப் பின் அதன் அரச குடும்பத்தினர் வடக்கில் புலம் பெயர்ந்து கன்னோசியில் ஆட்சி அமைத்தனர். கன்னோசியின் இறுதி மன்னர் ஜெயச்சந்திரனின் மரணத்திற்குப் பின், அவரது வழித்தோன்றல்கள் இராஜஸ்தானின் மார்வார் பிரதேசத்தில் ரத்தோர் வம்சத்தினராக ஜோத்பூரில் இராச்சியம் அமைத்தனர்.
# நில்லா கிராம் குக்

**நில்லா கிராம் குக்** (*Nilla Cram Cook*; திசம்பர் 21, 1908 - அக்டோபர் 11, 1982), **நிலா நாகினி தேவி** (*Nila Nagini Devi*) என்றும் அழைக்கப்படும் இவர், ஓர் அமெரிக்க எழுத்தாளரும், மொழியியலாளரும், மொழிபெயர்ப்பாளரும், கலைப் புரவலரும் ஆவார்.
# நில்லா கிராம் குக்

## ஆரம்ப கால வாழ்க்கை

நில்லா கிராம் குக் அயோவாவின் தெவான்போர்டில் நாடக ஆசிரியர் ஜார்ஜ் கிராம் குக் - அவரது இரண்டாவது மனைவியான, பத்திரிகையாளர் மோலி அனஸ்தேசியா பிரைஸ் ஆகியோருக்கு பிறந்தார். இவரது தந்தையும் மாற்றாந்தாயுமான சூசன் கிளாஸ்பெல் இவரை மொழியையும், கலாச்சாரத்தையும் படிக்க கிரேக்கத்துக்கு அழைத்து வந்தனர்.
# நில்லா கிராம் குக்

## தொழில்

1931ஆம் ஆண்டில், குக் தனது கணவரை கிரேக்கத்தில் விட்டுவிட்டு தனது இளம் மகனுடன் காஷ்மீருக்கு வந்தார். அங்கு இவர் காந்தியைப் பின்பற்றுபவராக ஆனார். இவர் இந்து மதத்திற்கு மாறி, சமசுகிருதம், இந்தி பாரசீக இலக்கியங்களைப் படித்தார். மொட்டையடிக்கப்பட்ட தலையுடனும் வெறுங்காலுடன், இவர் காந்தியின் ஆசிரமத்தை விட்டு வெளியேறினார். 1934 இல் இவர் மீது ஒரு வாகனம் மோதிய காரணத்தால் கொகல்கத்தாவில் ஒரு மருத்துவமனையில் ஒரு மாதம் தங்கி சிகிச்சி மேற்கொண்டார். பின்னர் தனது மகனுடன் அமெரிக்காவுக்குத் திரும்பினார். எல்லிஸ் தீவுக்கு வந்தபோது, இவர் வித்தியாசமாக பேச ஆரம்பித்தார். இவரது சகோதரரின் கூற்றுப்படி "பிரம்மாண்டத்தின் பிரமைகள்", "வியத்தகு", "பரபரப்பான" போன்றவை. இவர் தனது வாழ்க்கையின் இந்தப் பகுதியைப் பற்றி *மை ரோட் டு இந்தியா* (1939) என்ற நினைவுக் குறிப்பில் எழுதினார். மேரி சுல்லி 1930களில் "நிலா கிராம் குக்" என்ற தலைப்பில் ஒரு சுருக்க உருவப்படத்தை வரைந்தார்.  
1939 இல், இவர் *லிபர்ட்டி* என்ற அமெரிக்க வார இதழுக்கு ஐரோப்பிய நிருபரானார். சூலை 1941இல் நாசிக்கள் காவலிலிருந்து தப்பித்து, தன் மகனுடன் தெகுரானுக்கு தப்பி ஓடும் வரை, கிரேக்கத்திலிருந்து இரண்டாம் உலகப் போரைப் பற்றிய செய்தி சேகரிப்பில் ஈடுபட்டிருந்தார். இவர் தெகுரானில் உள்ள அமெரிக்க தூதரகத்தில் ஒரு கலாச்சார இணைப்பாளராக 1941 முதல் 1947 வரை பணியாற்றினார். அந்த சமயத்தில், குக் இசுலாத்தை ஏற்றுக்கொண்டார். மேலும் தனிப்பட்ட திட்டத்தில் பல ஆண்டுகள் செலவழித்து, குரானை ஆங்கிலத்தில் திருத்தி மொழிபெயர்த்தார். இவர் ஈரானின் கல்வி அமைச்சகத்தில் உயர் பதவியை வகித்தார். திரைப்பட தணிக்கையை மேற்பார்வையிட்டார். மேலும் வானொலியில் தனது கவிதை மொழிபெயர்ப்புகளைப் படித்தார். 1940களில் ஈரானில் தேசிய நாடகங்கள், நடனங்கள், ஆப்பெரா ஆகியவற்றைக் கட்டமைக்க உதவினார். ஈரானில் ஒரு அமெரிக்க வெளிநாட்டவரும், நடனக் கலைஞருமான செனியா ஜரினாவுடன் பணிபுரிந்தார்.  
குக் 1954 இல் காஷ்மீரில் மீண்டும் ஆர்வம் காட்டினார். *தி வே ஆப் தி ஸ்வான்: போயம்ஸ் ஆப் காஷ்மீர்* (1958) என்ற தலைப்பில் மொழிபெயர்க்கப்பட்ட கவிதைகளின் புத்தகத்தை தொகுத்தார்.
# நில்லா கிராம் குக்

## சொந்த வாழ்க்கை

1927 இல், 18 வயதில், நில்லா கிராம் குக் கிரேக்கக் கவிஞரும் அரசாங்க அதிகாரியுமான நிகோஸ் புரோசுதோபொலோசை மணந்தார். இவர்களுக்கு செரியோசு நிக்கோலசு (சிரியஸ் குக் என்றும் அழைக்கப்படுகிறார்) என்ற ஒரு மகன் உள்ளார். இவர்கள் 1932இல் விவாகரத்து பெற்றனர். பின்னர் இவர் மீண்டும் 1934இல் ஆல்பர்ட்டு நதானியேல் அட்சின்சை திருமணம் செய்து கொண்டு சிலகாலம் வாழ்ந்தார். ஆனால் இந்தத் திருமணமும் ரத்து செய்யப்பட்டது.
# நில்லா கிராம் குக்

## இறப்பு

குக் 1965இல் தனது மகனுடனும் உறவினர்களுடன் கிரேக்கத்தில் சுற்றுப்பயணம் மேற்கொண்டார். இவர் 1982 இல் தனது 74 வயதில் ஆஸ்திரியாவின் நியூன்கிர்ச்சனில் இறந்தார். இவரது கல்லறை கிரேக்கத்தின் டெல்பி நகரில் இவருடைய தந்தையின் கல்லறைக்கு அருகில் உள்ளது.
# மார்வார் பிரதேசம்

மாநிலத்தின் மேற்கில் உள்ள மார்வார் பிரதேசம்]]  
**மார்வார் பிரதேசம்** அல்லது **ஜோத்பூர் பிரதேசம்** (**Marwar** (also called **Jodhpur region**) மேற்கு இந்தியாவின் இராஜஸ்தான் மாநிலத்தில் தென்மேற்கில் தார் பாலைவனத்தில் அமைந்துள்ளது. **மரு** என்ற சமசுகிருதச் சொல்லுக்கு பாலைவனம் என்று பொருள். இராஜஸ்தானி வட்டார வழக்கில் *வாத்* என்பதற்கு குறிப்பிட்ட பகுதி எனப்பொருளாகும். ஆங்கிலேயர்கள் இச்சொல்லை ஆங்கிலத்தில் இதனை *மார்வார்* என மொழிபெயர்த்துள்ளனர்.1949-ஆம் ஆண்டு வரை மார்வார் பிரதேசம் ஜோத்பூர் இராச்சியத்தால் ஆளப்பட்டு வந்தது. மார்வார் பிரதேசத்தில் வாழும் மக்களை மார்வாடிகள் என்றும், அவர்கள் பேசும் மொழி மார்வாரி மொழி ஆகும்.  
பிரித்தானிய இந்தியாவின் ஆட்சி காலத்தின் போது இராஜபுதனாவின் அனைத்து நிலப்பகுதியையும் விட அதிகமான நிலத்தை ஜோத்பூர் இராச்சியம் கொண்டிருந்தது. மார்வார் பிரதேசம் 23543 சதுர மைல் நிலப்பரப்பைக் கொண்டிருந்தது. 1901-ஆம் ஆண்டில் இதன் மக்கள் தொகை 44,73,759 ஆக இருந்தது. இது ஒரு தோராயமான மதிப்பாக £35,29,000 வருவாயைக் கொண்டிருந்தது. இதன் வணிகர்களான மார்வாடிகள் இந்தியா முழுவதிலும் வர்த்தகத்தில் ஆதிக்கம் செலுத்தினர்.
# மார்வார் பிரதேசம்

## மார்வார் பிரதேசத்தின் மாவட்டங்கள்

மார்வார் பிரதேசத்தில் தற்கால இராஜஸ்தான் மாநிலத்தின் பார்மேர் மாவட்டம், ஜலோர் மாவட்டம், ஜோத்பூர் மாவட்டம், ஜோத்பூர் கிராமிய மாவட்டம், நாகவுர் மாவட்டம், பலோடி மாவட்டம்t, பாலி மாவட்டப் பகுதிகள் உள்ளது.
# மார்வார் பிரதேசம்

## எல்லைகள்

மார்வார் பிரதேசத்தின் வடக்கில் ஜங்கலதேஷ் பிரதேசமும், வடகிழக்கில் தூந்தர் பிரதேசமும், கிழக்கில் அஜ்மீர் பிரதேசமும், தென்கிழக்கில் மேவார் பிரதேசமும், தெற்கில் கோத்வார் பிரதேசமும், தென்மேற்கில் சிந்து பிரதேசமும், மேற்கில் ஜெய்சல்மேரும் உள்ளது.
# மார்வார் பிரதேசம்

## புவியியல்

1901-இல் மார்வார் பிரதேசம் (ஜோத்பூர் சமஸ்தானம்) 93,424 சதுர கிலோ மீட்டர் பரப்பளவு கொண்டது. இது தார் பாலைவனத்தில் உள்ளது. ஆரவல்லி மலைத்தொடருக்கு வடமேற்கில் உள்ளது மார்வார் பிரதேசம். மார்வார் பிரதேசத்தில் அஜ்மீர் பிரதேசத்தில் உற்பத்தியாகும் லூனி ஆறு மார்வார் பிரதேசம் வழியாகப் பாய்ந்து, பின்னர் அது கட்ச் பாலைவனத்தில் மறைந்து விடுகிறது.மார்வார் பிரதேசத்தின் மேற்கில் தார் பாலைவனம் உள்ளதால், மார்வார் பிரதேசம் ஆண்டு முழுவதும் வறண்ட வானிலையே காணப்படுகிறது.
# மார்வார் பிரதேசம்

## வரலாறு

, இராஜஸ்தான்]]
கிபி ஆறாம் நூற்றாண்டு அல்லது ஏழாம் நூற்றாண்டில் மார்வார் பிரதேச மக்கள் தங்களை கூர்ஜர தேசத்தவர்கள் எனக்கூறிக்கொண்டதாக சீன யாத்திரிகர் யுவான் சுவாங் தன் பயணக் குறிப்பில் குறித்துள்ளார். கூர்ஜர-பிரதிகார வம்சத்தினர் கிபி 6-ஆம் நூற்றாண்டில் மார்வார் பகுதியில் இராச்சியத்தை அமைத்து மந்தோர் நகரத்தை தங்கள் தலைநகராக நிறுவினர்.கூர்ஜரா - பிரதிகாரப் பேரரசின் ஒரு பகுதியான மார்வார் பிரதேசம் 1100 வரை வலிமை மிக்க பார்குஜார் அரசர்களால் ஆளப்பட்டு வந்தது.  
1459 ஆம் ஆண்டில் ராத்தோர் வம்ச இராசபுத்திர தளபதி ராவ் ஜோதா ஜோத்பூரை உருவாக்கினார். ஜோத்பூரை சுற்றியுள்ள அனைத்து ஆட்சி பரப்புகளையும் மன்னர் இராவ் ஜோதா வெற்றிகொண்டார். பின்னர் மார்வார் இராச்சியத்தை நிறுவினார். இராவ் ஜோதா அருகில் இருந்த நகரமான மேண்ட்ரோவைச் சேர்ந்தவர் ஆவார். தொடக்கத்தில் மாநிலத்தின் தலைநகரமாக இந்த நகரம் கருதப்பட்டது. எனினும் ராவ் ஜோதா காலத்திலேயே விரைவில் ஜோத்பூர் தலைநகரானது. தில்லியிலிருந்து குஜராத்திற்கு செல்லும் முக்கிய சாலை இணையும் இடத்தில் இந்நகரம் அமைந்துள்ளது. அபின், செம்பு, பட்டு, மிதியடிகள், ஈச்ச மரங்கள் மற்றும் காஃபி போன்ற பொருட்களின் வர்த்தகம் இந்நகரின் முக்கிய வருவாயாக இருக்கிறது.  
இந்த வரலாற்று காலத்தின் போது மகாராஜா ஜஸ்வந்த் சிங் போன்ற பல்வேறு சிறப்புமிக்க தளபதிகளுடன் இந்த மாநிலத்தை முகலாயர்கள் அளித்தனர். உலகில் ஜோத்பூரின் பிரபலத்தின் காரணமாக அந்நகரம் மற்றும் அதன் மக்கள் பயனடைந்தனர். கலை மற்றும் கட்டடக்கலையின் புதிய பாணிகளின் மூலம் உள்ளூர் வர்த்தகர்களுக்கு அவர்கள் தோற்றம் மற்றும் வாய்ப்புகளை வழங்கினர். இதன் மூலம் இந்தியா முழுவதும் அவர்களது அடையாளத்தை ஏற்படுத்தினர்.  
மார்வார் பிரதேசத்தை அவுரங்கசீப் (1679) குறிப்பாக இசுலாமிய மௌலிகளின் போலிக் காரணங்களால் முகலாயப் பேரரசின் இணைத்துக் கொண்டார். ஆனால் 1707 ஆம் ஆண்டில் ஒளரங்கசீப் இறந்த பிறகு மார்வாரின் ஜோத்பூர் இராச்சியம் மீண்டும் சுதந்திர நாடாகியது. பின்னர் மராத்தியப் பேரரசின் 1707 ஆம் ஆண்டுக்குப் பிறகு முகலாயப் பேரரசு படிப்படியாக சரியத்தொடங்கியது. ஆனால் உட்சதியால் சோத்பூர் நீதிமன்றத்திற்கு தீங்கிழைக்கப்பட்டது. ஆனால் இந்த சூழ்நிலைகளில் இருந்து ஆதாயமடையும் நோக்கில் நிலக்கிழார்களாக அப்பிரதேசத்தை ஆக்கிரமித்த முகலாயர்கள் மார்வார் வழிவந்தவர்களின் சச்சரவுகளையும் மற்றும் மராத்தாக்களின் குறிக்கீடையும் வரவேற்றனர். எனினும் நிலைப்புத் தன்மை மற்றும் அமைதிக்காக இது ஏற்படுத்தப்படவில்லை. 50 ஆண்டுகாலப் போர்கள் மற்றும் ஒப்பந்தங்கள் மாநிலத்தின் செல்வத்தை சீரழித்தன. இதனைப் பயன்படுத்திக் கொண்டு 1818 ஆம் ஆண்டில் ஆங்கிலேயருடன் நேச நாடுகளும் படையெடுத்து வந்தன.  
ஜோத்பூரின் மகாராஜா ஆட்சி செய்து வந்த கோர்வார் பிரதேசத்தின் மீது ஓஸ்வல் ஜெயின்கள் கவனம் செலுத்தினர். மேலும் ஓஸ்வல் ஜெயின்கள் அதிகப்படியான செல்வத்தை மற்றும் இரத்தினக் கற்களை ஜோத்பூரின் மகாராஜாவிற்கு நன்கொடையளித்ததன் மூலம் ஜோத்பூரின் வலிமையான அஸ்திவாரத்திற்கு முக்கியப் பங்காற்றியுள்ளனர். மேலும் செல்வ வளமிக்க ஓஸ்வல் ஜெயின் வணிகர்களை நாகர் செத் அல்லது பல்வேறு பிற கெளரவமான தலைப்புகளில் அழைத்து கெளரவிப்பதற்கு சோத்பூர் மகாராஜா இதனைப் பயன்படுத்துகிறார்.  
ஜோத்பூர் இராச்சியம் கிபி 1226 முதல் 1817 வரை சுதந்திர முடியாட்சியுடனும்; பிரித்தானிய இந்தியாவின் ஆட்சியாளர்கள் கொண்டு வந்த இந்தியத் துணைப்படைத் திட்டத்தின் படி பிரித்தானியர்களுக்கு அடங்கி, கப்பம் செலுத்தும் சமஸ்தானமாக ஜோத்பூர் இராச்சியத்தினர் 1818-ஆம் ஆண்டு முதல் ஆட்சி செய்தனர். 15 ஆகஸ்டு 1947 அன்று இந்திய விடுதலைக்குப் பின்னர் சுதேச சமஸ்தானங்களின் இணைப்பு ஒப்பந்தப்படி 6 ஏப்ரல் 1949 இந்தியாவுடன் இணைக்கப்பட்டது..
# மார்வார் பிரதேசம்

## மார்வாரி குதிரைகள்

மார்வார் பிரதேசத்தின் மார்வாரிக் குதிரைகள் இந்தியா முழுவதும் புகழ் பெற்றது.
# மார்வார் பிரதேசம்

## இதனையும் காண்க

- மார்வாடிகள்
- மார்வாரி மொழி
- பிஷ்னோய் மக்கள்
- ஜோத்பூர் சமஸ்தானம்
- ஜோத்பூர் மாவட்டம்
- மேவார் பிரதேசம்
# புளோரியன் முண்டேனு

**புளோரியன் முண்டேனு** (பிறப்பு: 13 அக்டோபர் 1990 ) என்பவர் செருமானிய நாட்டு நடிகர், மாதிரி மற்றும் முன்னாள் குத்துச்சண்டை வீரர் ஆவார். இவர் 2021 இல் வெளியான மார்வெல் திரைப் பிரபஞ்சத் திரைப்படமான சாங்க்-சி அண்ட் தி லெஜெண்ட் ஒப் தி டென் ரிங்ஸ் என்ற படத்தில் 'ரேஸர் ஃபிஸ்ட்' என்ற கதாபாத்திரத்தில் நடித்துள்ளார்.
# அக்வாபினா

**நோரா லும்** (*Nora Lum*) (பிறப்பு: 2 சூன் 1988) என்பவர் அமெரிக்க நாட்டு நடிகை, நகைச்சுவையாளர் மற்றும் ராப்பர் ஆவார். இவரது ராப் பாடலான "மை வாக்" என்ற பாடல் வலையொளியில் பிரபலமடைந்தபோது இவர் பிரபலமானார். பின்னர் இவரது முதல் இசைத்தட்டான 'யெல்லோ ரேஞ்சர்' 2014 இல் வெளியானது. மேலும் எம் டிவி நகைச்சுவைத் தொடரான 'கேர்ள் கோட்' (2014-2015) இல் நடித்தார். அதை தொடர்ந்து இரண்டாவது இசைத்தட்டான 'இன் ஃபினா வீ டிரஸ்ட்' 2018 இல் வெளியானது.  
இவர் 2021 இல் வெளியான மார்வெல் திரைப் பிரபஞ்சத் திரைப்படமான சாங்க்-சி அண்ட் தி லெஜெண்ட் ஒப் தி டென் ரிங்ஸ் என்ற படத்தில் 'கேட்டி' என்ற கதாபாத்திரத்தில் நடித்துள்ளார்.
# அக்வாபினா

## ஆரம்பகால வாழ்க்கை

இவர் 2 சூன் 1988 ஆம் ஆண்டில் லாங் தீவில் உள்ள நியூயார்க்கின் ஸ்டோனி ப்ரூக்கில் ஒரு சீன அமெரிக்க தந்தைக்கும் தென் கொரியாவிலிருந்து அமெரிக்காவிற்கு குடியேறிய ஒரு ஓவியர் கொரியாவின் தாயுக்கும் மகளாகப் பிறந்தார்.
# தரோபோனின்

**தரோபோனின்** அல்லது **துரோபோனின்** (**Troponin**) அல்லது **தரோபோனின் கலவை** (*troponin complex*), எனப்படுவது எலும்புத்தசையிலும் இதயத்தசையிலும் தசை சுருக்கத்திற்குத் தேவையான மூன்று ஒழுங்குறு புரதங்களின், (தரோபோனின் C, தரோபோனின் I, தரோபோனின் T) கலவை. மழமழப்பான தசைகளுக்கு இவை தேவையில்லை. மாரடைப்பு, உடனடி இதய அறிகுறிகள் நோய்களின் மேலாண்மையில் நோய் அறிதியீட்டு மற்றும் நோய் தீர்வறிகுறி சுட்டிகளாக இதயத்தசை சார் தரோபோனின் I, தரோபோனின் T அளவுகள் பரவலாக பயன்படுத்தப்படுகின்றன. குருதி தரோபோனின் அளவுகள் பக்கவாதத்தை அறிதியிட்டு சுட்டும் குறியாக பயன்படுத்தப்படுகிறது.
# குருதித்தேக்க இதயத் திறனிழப்பு

## காரணங்கள்

இதயத் திறனிழப்பிற்கான பொதுவான காரணங்களாக குருதி ஊட்டக்குறை இதய நோய், முந்தைய மாரடைப்பு, உயர் இரத்த அழுத்தம், ஏட்ரியக் குறு நடுக்கம், இதய அடைப்பிதழ் நோய், கூடிய மதுப் பயன்பாடு, நோய்த்தொற்று, மற்றும் காரணமறியா இதயத் தசைநோய் ஆகியன உள்ளன. இவை இதயத்தின் அமைப்பில் அல்லது செயற்பாட்டில் மாற்றங்களை ஏற்படுத்தி இதயத் திறனிழப்பிற்கு வித்திடுகின்றன. இதயத் திறனிழப்பின் அறிகுறிகளை ஒத்த அறிகுறிகள் கொண்ட பிற நோய்கள் உடற் பருமன், சிறுநீரகச் செயலிழப்பு, கல்லீரல் நோய்கள், குருதிச்சோகை, தைராய்டு நோய்கள் ஆகியன. எனவே நோயறிகுறிகள், உடற் பரிசோதனை, மீயொலி இதயவரைவு ஆகியன கொண்டு அறுதியீடு செய்யப்படுகின்றது. இடது இதயக் கீழறை குறைபாடுள்ளோருக்கு ஏசிஈ தடுப்பான்பான்கள், ஆஞ்சியோட்டன்சின் ஏற்பி அடைப்பான்கள், வால்சர்டன்கள்,பீட்டா அடைப்பான்கள் போன்ற மருந்துகள் தரப்படுகின்றன. தீவிரநிலை நோயாளிகளுக்கு அட்ரீனல் சுரப்பு இயக்குநீர் எதிர்மருந்துகள், நைட்ரேட் உடன் ஐட்ராலசைன் ஆகியன பயன்படுத்தலாம். சிலருக்கு இதய சுருங்குதிறன் பண்பேற்றம் பயனாகலாம். இந்த சிகிச்சைகளுக்குப் பிறகும் குணமடையாதவர்களுக்கு கீழறை உதவி கருவியோ (இடது, வலது, அல்லது இரண்டு கீழறைகளுக்கும்), அல்லது அரிதாக இதய மாற்றோ பரிந்துரைக்கப்படலாம்.
# குருதித்தேக்க இதயத் திறனிழப்பு

## நோய்ப் பரவல்

இதயத் திறனிழப்பு மிகவும் பரவலான, விலையுயர்ந்த, இறப்புக்கு வாய்ப்புள்ள நோய். 2015இல் உலகளவில் இது ஏறத்தாழ 40 மில்லியன் மக்களை பாதித்துள்ளது. ஒட்டுமொத்தமாக கிட்டத்தட்ட 2% மூத்தோர் இதயத் திறனிழப்பால் அவதியுறுகின்றனர். இவர்களில் 65 அகவைக்கு மேலானவர்களில் இது 6–10% ஆக உயர்ந்து உள்ளது. இந்த வீதங்கள் கூடும் என மதிப்பிடப்பட்டுள்ளது. அறுதியாக நோயறிந்த முதலாமாண்டில் இறப்பு வீதம் ஏறத்தாழ 35% ஆகவும் இரண்டாமாண்டில் எஞ்சியிருப்போரில் 10%க்கு குறைவாகவும் உள்ளது. இந்த அளவிலான இறப்பு வாய்ப்பு சில புற்றுநோய்களை ஒத்துள்ளது. ஐக்கிய இராச்சியத்தில், அவசரநிலை மருத்துவமனை சேர்க்கைகளில் 5% இந்நோயாக உள்ளது. இதயத் திறனிழப்பு பண்டைக்காலங்களிலேயே அறியப்பட்டிருந்தது. கி.மு 1550 ஆண்டிலேயே எபர்சு பாபிரசு இதனைக் குறித்து குறிப்பிட்டுள்ளார்..
# விக்கிப்பீடியா:Statistics/weekly/3-Oct-2021
| 216 | 2409:4072:384:E89A:0:0:F8:F8A5 | 0 | 1 | 0 | 0 | 0 | 0 | 0 | 1 | 0 |  |
| 217 | 2409:4072:8E49:5037:842:D88:DD6D:F507 | 0 | 1 | 0 | 0 | 0 | 0 | 0 | 1 | 37 |  |
| 218 | 2409:4072:401:CDFA:0:0:18B9:50AC | 0 | 1 | 0 | 0 | 0 | 0 | 0 | 1 | 6 |  |
| 219 | 157.49.87.70 | 0 | 1 | 0 | 0 | 0 | 0 | 0 | 1 | 229 |  |
| 220 | Neyakkoo | 0 | 1 | 0 | 0 | 0 | 0 | 0 | 1 | 3 |  |
| 221 | 117.245.96.4 | 0 | 1 | 0 | 0 | 0 | 0 | 0 | 1 | 46 |  |
| 222 | 106.195.45.34 | 0 | 1 | 0 | 0 | 0 | 0 | 0 | 1 | 0 |  |
| 223 | 2409:4072:215:47EB:968B:E0BC:962D:8DEB | 0 | 1 | 0 | 0 | 0 | 0 | 0 | 1 | 0 |  |
| 224 | 183.171.93.93 | 0 | 1 | 0 | 0 | 0 | 0 | 0 | 1 | 532 |  |
| 225 | 2409:4072:8E8D:E102:0:0:98A:6B00 | 0 | 1 | 0 | 0 | 0 | 0 | 0 | 1 | 6 |  |
| 226 | 2401:4900:3380:738A:1:0:2008:4E52 | 0 | 1 | 0 | 0 | 0 | 0 | 0 | 1 | 1 |  |
| 227 | 112.134.187.79 | 0 | 1 | 0 | 0 | 0 | 0 | 0 | 1 | 24 |  |
| 228 | Grawiton | 0 | 1 | 0 | 0 | 0 | 0 | 0 | 1 | 0 |  |
| 229 | 2409:4072:6C96:253D:0:0:DF08:BB0E | 0 | 1 | 0 | 0 | 0 | 0 | 0 | 1 | 3 |  |
| 230 | 175.157.192.190 | 0 | 1 | 0 | 0 | 0 | 0 | 0 | 1 | 10 |  |
| 231 | Kotkan lusija | 0 | 1 | 0 | 0 | 0 | 0 | 0 | 1 | 67 |  |
| 232 | 2600:1700:4A31:2F:50D9:26D8:A42A:DECD | 0 | 1 | 0 | 0 | 0 | 0 | 0 | 1 | 0 |  |
| 233 | Xavier 500.30.10 | 0 | 1 | 0 | 0 | 0 | 0 | 0 | 1 | 0 |  |
| 234 | Superatp | 0 | 1 | 0 | 0 | 0 | 0 | 0 | 1 | 0 |  |
| 235 | 2402:3A80:1917:9204:0:0:0:2 | 0 | 1 | 0 | 0 | 0 | 0 | 0 | 1 | 363 |  |
| 236 | 49.204.142.194 | 0 | 1 | 0 | 0 | 0 | 0 | 0 | 1 | 0 |  |
| 237 | 2605:8D80:6C0:BD6D:CC77:2015:35C:BBB5 | 0 | 1 | 0 | 0 | 0 | 0 | 0 | 1 | 601 |  |
| 238 | 2401:4900:2581:F803:93CE:F5E3:667D:5B55 | 0 | 1 | 0 | 0 | 0 | 0 | 0 | 1 | 69 |  |
| 239 | 2409:4072:102:3F30:51D:1FF:9A4B:915 | 0 | 1 | 0 | 0 | 0 | 0 | 0 | 1 | 3 |  |
| 240 | 106.197.46.230 | 0 | 1 | 0 | 0 | 0 | 0 | 0 | 1 | 167 |  |
| 241 | 157.49.177.102 | 0 | 1 | 0 | 0 | 0 | 0 | 0 | 1 | 134 |  |
| 242 | Kailash PL | 0 | 1 | 0 | 0 | 0 | 0 | 0 | 1 | 1 |  |
| 243 | 2401:4900:4C18:D76D:0:0:62C:E5EA | 0 | 1 | 0 | 0 | 0 | 0 | 0 | 1 | 209 |  |
| 244 | 186.143.162.103 | 0 | 1 | 0 | 0 | 0 | 0 | 0 | 1 | 402 |  |
| 245 | 49.37.217.80 | 0 | 1 | 0 | 0 | 0 | 0 | 0 | 1 | 0 |  |
| 246 | 2407:C00:6003:7876:1:0:ADA8:FB3 | 0 | 1 | 0 | 0 | 0 | 0 | 0 | 1 | 5 |  |
| 247 | 2407:C00:6002:BAFD:5572:501:A5FF:20F8 | 0 | 1 | 0 | 0 | 0 | 0 | 0 | 1 | 21 |  |
| 248 | 106.198.99.12 | 0 | 1 | 0 | 0 | 0 | 0 | 0 | 1 | 0 |  |
| 249 | 103.16.202.90 | 0 | 1 | 0 | 0 | 0 | 0 | 0 | 1 | 68 |  |
| 250 | Sgananapathy04 | 0 | 1 | 0 | 0 | 0 | 0 | 0 | 1 | 0 |  |
| 251 | Suganthisivakumar | 0 | 0 | 0 | 0 | 0 | 0 | 1 | 1 | 0 |  |
| 252 | 2409:4072:491:6885:0:0:1B19:F8A0 | 0 | 1 | 0 | 0 | 0 | 0 | 0 | 1 | 57 |  |
| 253 | 2409:4073:4E07:EB88:5D1B:AC50:8793:8ED1 | 0 | 1 | 0 | 0 | 0 | 0 | 0 | 1 | 88 |  |
| 254 | Jonathan5566 | 0 | 1 | 0 | 0 | 0 | 0 | 0 | 1 | 0 |  |
| 255 | 2409:4072:6295:1AD5:EDC8:4922:97B0:5155 | 0 | 1 | 0 | 0 | 0 | 0 | 0 | 1 | 1 |  |
| 256 | Indhira Priyadarshini | 0 | 1 | 0 | 0 | 0 | 0 | 0 | 1 | 1 | } |
# கெனிச்சி புகுயி

வேதிவினைகளின் வழிமுறைகள் குறித்த தனித்த ஆய்வுப்பணிகளுக்காக, 1981 ஆம் ஆண்டு வேதியியலுக்கான நோபல் பரிசை ரோல்ட் ஹாஃப்மேனுடன் இணைந்து பெற்றார். வேதியியல் வினைகளில் வெளிப்புற சுற்றுப்பாதைகளின் பங்கைக் குறித்த ஆய்வு முடிவின் சாராம்சம் பின்வருமாறு: குறிப்பாக மூலக்கூறுகள் தளர்வாக பிணைக்கப்பட்ட எலக்ட்ரான்களைப் பகிர்ந்து கொள்கின்றன, அவை மிக அதிகமாக எலக்ட்ரான்கள் நிரப்பப்பட்ட மூலக்கூறு சுற்றுப்பாதை ( HOMO ) மற்றும் மிகக் குறைவாக எலக்ட்ரான்கள் நிரப்பப்பட்ட அல்லது வெற்று மூலக்கூறு சுற்றுப்பாதை ( LUMO ) ஆகியவைகளோடு தொடர்பில் உள்ளவையாகும்.
# கெனிச்சி புகுயி

## ஆரம்ப கால வாழ்க்கை

வெளிநாட்டு வியாபாரம் செய்த வணிகரான ரியோகிச்சி ஃபுகுயி மற்றும் சீ ஃபுகுயி ஆகியோரின் மூன்று மகன்களில் ஃபுகுயி மூத்தவர். இவர் ஜப்பானின் நாராவில் பிறந்தார். 1938 மற்றும் 1941 காலகட்டத்தில் இவரது மாணவப் பருவத்தில், ஃபுகுயியின் ஆர்வம் குவாண்டம் இயங்கியல் மற்றும் எர்வின் சுரோடிங்கரின் புகழ்பெற்ற சமன்பாட்டால் தூண்டப்பட்டது. தொலைதூரத் தொடர்புடைய துறைகளின் எதிர்பாராத இணைவு மூலம் அறிவியலில் ஒரு முன்னேற்றம் நிகழும் என்ற நம்பிக்கையையும் இவர் வளர்த்துக் கொண்டார்.  
*தி கெமிக்கல் இன்டெலிஜென்ஸருக்கு* இவர் அளித்த பேட்டியில் நடுநிலைப் பள்ளியில் தொடங்கி வேதியியல் நோக்கிய தனது பாதையைப் பற்றிப் பின்வருமாறு கலந்துரையாடுகிறார்.<blockquote>"நான் வேதியியலைத் தேர்ந்தெடுத்ததற்கான காரணத்தை விளக்குவது எளிதல்ல, ஏனென்றால் நடுநிலைப்பள்ளி மற்றும் உயர்நிலைப் பள்ளி ஆண்டுகளில் வேதியியல் எனக்கு மிகவும் பிடித்தமான பாடப்பிரிவு அல்ல. உண்மையில், எனது மரியாதைக்குரிய ஃபேப்ரே வேதியியலில் ஒரு மேதையாக இருந்தார் என்பது சமீபத்தில் என் இதயத்தைக் கவர்ந்தது, எனது கல்வி வாழ்க்கையில் மிக முக்கியமான நிகழ்வு கியோட்டோ இம்பீரியல் பல்கலைக்கழகத்தின் பேராசிரியர் ஜென்-இசுகிட்டாவின் ஆலோசனையைக் கேட்ட போது ஏற்பட்டதாகும். இதன் காரணமாகவே நான் வேதியியலைத் தேர்ந்தெடுக்க நேர்ந்தது. "</blockquote>தந்தை ஃபுகுயியின் தனிப்பட்ட நண்பரான கிட்டாவின் ஆலோசனையின் பேரில், இளம் கெனிச்சி தொழில்துறை வேதியியல் துறைக்கு அனுப்பப்பட்டார். கிட்டா தொழிற்துறை வேதியியலோடு சார்ந்த பணியில் இருந்தார். வேதியியல் கினிச்சிக்கு கடினமாக இருந்தது, ஏனெனில் அதைக் கற்றுக்கொள்ள மனப்பாடம் தேவை என்று தோன்றியது. மேலும், இவர் வேதியியலில் அதிக தருக்கத் தன்மையை விரும்பினார் என்றும் அவர் விளக்குகிறார். கெனிச்சியால் நன்கு மதிக்கப்பட்ட ஒரு வழிகாட்டியின் ஆலோசனையை பின்பற்றினார். அதன் பின்னர் திரும்பிப் பார்க்கவே இல்லை. கினிச்சி ஜப்பானில் உள்ள கியோட்டோ பல்கலைக்கழகத்தில் சேர்ந்து அந்த அடிச்சுவடுகளைப் பின்பற்றினார். அதே நேர்காணலின் போது கெனிச்சி பரிசோதனை வேதியியலை விட அதிக தத்துவார்த்த வேதியியலை விரும்புவதற்கான காரணத்தையும் விவாதித்தார். இவர் நிச்சயமாக கோட்பாட்டு அறிவியலை அணுகியிருந்தாலும், உண்மையில் தனது ஆரம்ப ஆராய்ச்சியின் பெரும்பகுதியை பரிசோதனைகளுக்காக செலவிட்டிருந்தார். கெனிச்சி விரைவாக 100 க்கும் மேற்பட்ட சோதனைத் திட்டங்களையும் ஆவணங்களையும் முடித்தார், மேலும் அவர் வேதியியலின் சோதனை நிகழ்வுகளை இரசித்து அனுபவித்தார். உண்மையில், பின்னர் கற்பிக்கும் போது இவர் தனது மாணவர்களைச் சமநிலைப்படுத்துவதற்கான சோதனை ஆய்வறிக்கைத் திட்டங்களை பரிந்துரைப்பார். தத்துவார்த்த அறிவியல் மாணவர்களுக்கு மிகவும் இயல்பாக வந்தது, ஆனால் சோதனைத் திட்டங்களை பரிந்துரைப்பதன் மூலம் அல்லது ஒதுக்குவதன் மூலம் அவரது மாணவர்கள் இருவரின் கருத்தையும் புரிந்து கொள்ள முடியும். 1941 ஆம் ஆண்டில் கியோட்டோ இம்பீரியல் பல்கலைக்கழகத்தில் பட்டம் பெற்ற பிறகு, ஃபுகுய் இரண்டாம் உலகப் போரின்போது ஜப்பானின் இராணுவ எரிபொருள் ஆய்வகத்தின் பணியில் ஈடுபட்டார். 1943 ஆம் ஆண்டில், இவர் கியோட்டோ இம்பீரியல் பல்கலைக்கழகத்தில் எரிபொருள் வேதியியலில் விரிவுரையாளராக நியமிக்கப்பட்டார். ஒரு பரிசோதனை கரிம வேதியியலாளராக தனது வாழ்க்கையைத் தொடங்கினார்.
# கெனிச்சி புகுயி

## ஆராய்ச்சி

கெனிச்சி புகுய் நினைவுச்சின்னம்]]
இவர் 1951 முதல் 1982 வரை கியோட்டோ பல்கலைக்கழகத்தில் இயற்பிய வேதியியல் பேராசிரியராகவும், 1982 மற்றும் 1988 க்கு இடையில் கியோட்டோ தொழில்நுட்பக் கழகத்தின் தலைவராகவும், சர்வதேச குவாண்டம் மூலக்கூறு அறிவியல் அகாதெமியின் உறுப்பினராகவும், முனிச்சின் சர்வதேச அறிவியல் அகாடமியின் கௌரவ உறுப்பினராகவும் இருந்தார். 1988 முதல் அவர் இறக்கும் வரை அடிப்படை வேதியியல் நிறுவனத்தின் இயக்குநராகவும் இருந்தார். 1983-84 வரை ஜப்பானின் வேதியியல் சங்கத்தின் தலைவராகவும் இருந்தார். இவர் நோபல் பரிசு தவிரவும் பல விருதுகளைப் பெற்றார்; 1962 ஆம் ஆண்டில் ஜப்பான் அகாதெமி பரிசு , 1981 ஆம் ஆண்டில் கலாச்சார தகுதி, இம்பீரியல் ஹானர் கிராண்ட் கார்டன் ஆஃப் தி ஆர்டர் ஆஃப் தி ரைசிங் சன், இன்னும் பல மிகவும் மதிப்புமிக்கவை அல்லாத விருதுகளையும் பெற்றார்.  
1952 ஆம் ஆண்டில், ஃபுகுய் தனது இளம் ஒத்துழைப்பாளர்களான டி.யோனேசாவா மற்றும் எச். ஷிங்கு ஆகியோருடன் *வேதியியல் இயற்பியல் இதழில்* வெளிவந்த நறுமண ஹைட்ரோகார்பன்களில் வினைத்திறன் பற்றிய மூலக்கூறு சுற்றுப்பாதை கோட்பாட்டை முன்வைத்தார். அந்த நேரத்தில், அவரது கருத்து வேதியியலாளர்களிடையே போதுமான கவனத்தைப் பெற முடியவில்லை. 1981 ஆம் ஆண்டில் நோபல் சொற்பொழிவில் தனது அசல் கட்டுரை பல சர்ச்சைக்குரிய கருத்துகளைப் பெற்றதை ஃபுகுய் கவனித்தார். இது ஒரு வகையில் புரிந்துகொள்ளத்தக்கது, ஏனென்றால் அனுபவத் திறன் இல்லாததால், இந்த தெளிவான முடிவிற்கான தத்துவார்த்த அடித்தளம் தெளிவற்றது அல்லது முறையற்ற முறையில் கொடுக்கப்பட்டது.  
உட்வார்ட்-ஹாஃப்மேன் ஸ்டீரியோலெக்ஷன் விதிகளின் ராபர்ட் பி. வுட்வார்ட் மற்றும் ரோல்ட் ஹாஃப்மேன் ஆகியோரால் 1965 வெளியீட்டைத் தொடர்ந்து எல்லைப்புற சுற்றுப்பாதை கருத்து அங்கீகரிக்கப்பட்டது. வரைபடங்களில் சித்தரிக்கப்பட்டுள்ள இந்த விதிகள், சில எலக்ட்ரான் இரட்டைகள் ஏன் எளிதாக வினையில் ஈடுபடுகின்றன? ஏன் மற்ற எலக்ட்ரான் இணைகள் அவ்வாறு செயல்படவில்லை? என்பதை விளக்குகின்றன. இந்த விதிகளின் அடிப்படை மூலக்கூறுகளின் சமச்சீர் பண்புகளிலும் குறிப்பாக அவற்றின் எலக்ட்ரான்களின் இடப்பெயர்ச்சியிலும் உள்ளது. “உட்வார்ட் மற்றும் ஹாஃப்மேன் ஆகியோரின் அற்புதமான படைப்பு தோன்றிய பிறகுதான் பல்வேறு வகையான வேதிவினைகளில் அடர்த்திப் பங்கீடு மட்டுமல்ல, குறிப்பிட்ட சுற்றுப்பாதைகளின் நோடல் பண்பிற்கும் முக்கியத்துவம் உள்ளது என்பதை நான் முழுமையாக அறிந்திருக்கிறேன்“ என்று ஃபுகுயி தனது நோபல் சொற்பொழிவில் ஒப்புக்கொண்டார்.
# கெனிச்சி புகுயி

## அங்கீகாரம்

எல்லைப்புற சுற்றுப்பாதைகளை (HOMO/LUMO ) கவனிப்பதன் மூலம் வினைத்திறனுக்கான ஒரு நல்ல தோராயத்தைக் கண்டுபிடிக்க முடியும் என்பதை உணர்ந்ததற்காக ஃபுகுயிக்கு நோபல் பரிசு வழங்கப்பட்டது. இது இரண்டு மூலக்கூறுகள் தொடர்புகொள்வதால் மூலக்கூறு சுற்றுப்பாதை கோட்பாட்டின் மூன்று முக்கிய உற்றுநோக்கல்களை அடிப்படையாகக் கொண்டது.  
1. வெவ்வேறு மூலக்கூறுகளின் ஆக்கிரமிக்கப்பட்ட சுற்றுப்பாதைகள் ஒன்றையொன்று விலக்குகின்றன.
1. ஒரு மூலக்கூறின் நேர்மின்சுமை மற்றொன்றின் எதிர்மின்சுமைகளை ஈர்க்கின்றன.
1. ஒரு மூலக்கூற்றின் ஆக்கிரமிக்கப்பட்ட சுற்றுப்பாதைகள் மற்றும் மற்றொன்றின் (குறிப்பாக எச்ஓஎம்ஓ மற்றும் எல்ஓம்ஓ) ஆக்கிரமிக்கப்படாத சுற்றுப்பாதைகள் ஒன்றையொன்று தொடர்புகொண்டு ஈர்ப்பை ஏற்படுத்துகின்றன.  
இந்த உற்றுநோக்கல் முடிவுகளிலிருந்து, எல்லைப்புற மூலக்கூறு சுற்றுப்பாதை (FMO) கோட்பாடு ஒரு இனத்தின் அதிகமாக எலக்ட்ரான் நிரம்பிய மூலக்கூறு சுற்றுப்பாதைக்கும் மற்றொன்றின் குறைவாக நிரப்பப்படாத மூலக்கூறு சுற்றுப்பாதைக்கும் இடையிலான தொடர்புகள் வினைத்திறனை எளிதாக்குகிறது. வெப்பச் சுற்றுவளைய வேதிவினைகளுக்கான உட்வார்ட்-ஹாஃப்மேன் விதிகளின் கணிப்புகளை விளக்க இது உதவுகிறது.
# வேப்பம்பட்டி, அரூர்

**வேப்பம்பட்டி** (*Veppampatti*), என்பது இந்திய ஒன்றியம், தமிழ்நாட்டின், தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும்.
# வேப்பம்பட்டி, அரூர்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 52 கிலோமீட்டர் தொலைவிலும், அரூரில் இருந்து 7 கிலோ மீட்டர் தொலைவிலும், மாநிலத் தலைநகரான சென்னையிலிருந்து 252 கிலோமீட்டர் தொலைவிலும் உள்ளது.
# வேப்பம்பட்டி, அரூர்

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் 805 குடும்பங்களும் 2921 மக்களும் வசிக்கின்றனர். இதில் 1513 ஆண்களும் 1408 பெண்களும் அடங்குவர்.
# வேப்பநத்தம், அரூர்

**வேப்பநத்தம்** (*Veppanatham*), என்பது இந்திய ஒன்றியம், தமிழ்நாட்டின், தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இந்த ஊரானது வடுகப்பட்டி ஊராட்சிக்கு உட்பட்டது.
# வேப்பநத்தம், அரூர்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 45 கிலோமீட்டர் தொலைவிலும், அரூரில் இருந்து 10 கிலோ மீட்டர் தொலைவிலும் உள்ளது.
# வேப்பநத்தம், அரூர்

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் 317 குடும்பங்களும் 1,265 மக்களும் வசிக்கின்றனர். இதில் 652 ஆண்களும் 613 பெண்களும் அடங்குவர்.
# வேப்பசென்னம்பட்டி

**வேப்பசென்னம்பட்டி** (*Veppasennampatti*), என்பது இந்திய ஒன்றியம், தமிழ்நாட்டின், தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இந்த ஊரானது தொப்பம்பட்டி ஊராட்சிக்கு உட்பட்டது.
# வேப்பசென்னம்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 25 கிலோமீட்டர் தொலைவிலும், அரூரில் இருந்து 16 கிலோ மீட்டர் தொலைவிலும் உள்ளது.
# வேப்பசென்னம்பட்டி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் 10 குடும்பங்களும் 30 மக்களும் வசிக்கின்றனர். இதில் 14 ஆண்களும் 16 பெண்களும் அடங்குவர்.
# யோகிமாதா பாறை ஓவியம்

**யோகிமத்து** (*Yogimath*) இந்தியாவின் மேற்கு ஒடிசா எல்லைப் பகுதியிலிருந்து 9 கி.மீ. தொலைவிலும், கலகண்டி மாவட்டத்தின் பவானிபட்னாவிலிருந்து 67 கி.மீ. தொலைவிலும் நுவபடா மாவட்டத்தில் அமைந்துள்ளது. இந்த இடம் அதன் கற்கால குகை ஓவியங்களுக்கு பிரபலமானது. **யோகிமத் குகைகளின்** பாறை மேற்பரப்பில் ஓவியங்கள் சிவப்பு வண்ணப்பூச்சு மூலம் வரையப்பட்டுள்ளன. மாடு, கன்று மற்றும் விவசாயத்திற்காக விலங்குகளை வளர்ப்பதைக் குறிக்கும் மனிதன் மற்றும் காளை போன்றவை மிக முக்கியமான படங்களாகும். இந்த இடத்தின் கடந்தகால மகிமை இன்னும் ஆராயப்படவில்லை. யோகிமத்து அருகே ரிசிபிடி என்ற மலை உள்ளது. தெளிவான எதிரொலிகளை உற்பத்தி செய்வதற்கான மலையாக இது நன்கு அறியப்பட்டதாகும்.
# யோகிமாதா பாறை ஓவியம்

## வரலாறு

கலை பாணியின் அடிப்படையில், மையக்கருத்துகளின் வண்ண அமைப்பானது இந்த ஓவியங்கள் இடைக்காலம்-செம்புக் காலத்தைச் சேர்ந்தவைகளாக தேதியிடப்படலாம். காலாகண்டியின் குடகண்டியில் உள்ள ஓவியங்கள் கிமு 15 ஆயிரம் ஆண்டுகள் காலத்திற்கு முன் வைக்கப்படலாம். ஆனால் யோகிமத்துதில் உள்ளவை ஓரளவு பிந்தைய காலகட்டத்திற்கு உட்பட்டவையாகவும் கிமு 10 ஆயிரம் ஆண்டுகள் காலத்தைச் சேர்ந்தவையாகவும் இருக்கலாம். திரிசூலம், மங்கலக்குறிகள் போன்ற சடங்குக் குறியீடுகள் இந்த ஓவியங்களில் பெரும்பாலும் காணப்படுகின்றன. இப்பாறை ஓவியங்கள் ஆரம்பகால வரலாற்று காலத்தின் ஒரு வண்ணம் மற்றும் இரு-வண்ண ஓவியங்களை வெளிப்படுத்துகின்றன. நுவாடா மாவட்டத்தின் ஒரே புகழ்பெற்ற பாறை ஓவியத் தளம் இதுவாகும். அடர் சிவப்பு நிற ஒரே வண்ணமுடைய ஓவியங்கள் இங்கு பாதுகாக்கப்பட்டுள்ளன. மனித உருவம் போன்ற குச்சி, கூம்புடன் அல்லது கூம்பு இல்லாமல் கால்நடைகள், செறிவான வட்டங்கள், வளைவு, வடிவங்கள் ஒன்றன் பின் ஒன்றாக வரையப்பட்ட வட்டங்கள் மற்றும் மேளங்கள் போன்ற வடிவங்கள். இங்கு வரையப்பட்டுள்ளன.
# யோகிமாதா பாறை ஓவியம்

## ஆய்வு

கிரானைட் மலை ரிசிபித் ஒரு கற்பாறையின் சாய்ந்த மேற்பரப்பில் வரலாற்றுக்கு முந்தைய கால ஓவியங்களை பாதுகாக்கிறது. இந்த வரலாற்றிடம் முதன்முதலில் 1976 ஆம் ஆண்டு யே.பி சிங் தியோவால் கண்டுபிடிக்கப்பட்டு அறிவிக்கப்பட்டது. ஆனால் முனைவர் சுப்ரத்குமார் பிரசுட்டி முதன்முறையாக இந்தியாவின் பழைய எழுத்து யோகிமாதாவின் பாறை ஓவியத்தை அடையாளம் கண்டார். யோகிமாதா பாறை ஓவியத்திலிருந்து 'கா' மற்றும் 'ஓ' (தா) எழுத்துகள் கண்டுபிடிக்கப்பட்டன. இந்த ஓவியம் நான்கு விலங்குகளுடன் ஒரு நபர் இருப்பது போலவும் மற்றும் சில எழுத்துக்களையும் கொண்டுள்ளது. முனைவர் பிரசுட்டியின் கூற்றுப்படி, அந்த ஓவியம் "காயிதா" போன்ற ஒரு வார்த்தையை உருவாக்கியது காயிதா என்பது தற்போது ஆங்கிலத்தில் 'கோதா' அல்லது 'குழு' என்ற மிகவும் பிரபலமாக அறியப்படும் ஓர் ஓடியா சொல்லாகும். இந்த ஓவியம் இந்த எழுத்துக்களுடன் நெருக்கமாக தொடர்புடையதாக கருதப்பட்டுகிறது. இந்த எழுத்துக்கள் விக்ரம்கோல் கல்வெட்டு, தாவுலி மற்றும் சாவுகதா கல்வெட்ட்டுகளில் காணப்பட்டும் அசோகர் கால எழுத்துகளை ஒத்திருக்கிறது. பிராமி- எழுத்துகள் என்ற பெயரிடப்பட்ட இந்திய எழுத்தின் பழமையான வடிவமாக இவை இருக்கலாம் என்று கருதினார், ஒடியா மொழி மற்றும் எழுத்துகளின் தோற்றம் இங்கிருந்து தொடங்கியிருக்கலாம் என்றும் இவர் கருதினார்.
# ஒலியா

**ஒலியா** (*Olia*) என்பது வைக்கோல் அல்லது மூங்கிலால் கட்டமைக்கப்படும் ஒரு மூடிய பாத்திரமாகும். பாரம்பரியமாக இது அரிசி மற்றும் பிற தானியங்களை சேமிக்க பயன்படுகிறது. ஒடிசா மற்றும் இந்தியாவின் பிற மாநிலங்களின் பல்வேறு பழங்குடிப் பகுதிகளில் இப்பாத்திரம் பயன்படுத்தப்படுகிறது.
# ஒலியா

## தயாரிப்பு

முதலில் வைக்கோலால் கயிறுகள் பிண்ணப்படுகின்றன. இக்கயிறுகள் மோரா என்று அழைக்கப்படும் விதமாக வட்ட வடிவத்தில் இருப்பது போல இறுக்கப்படுகின்றன. ஒரு மோராவை மற்றொரு மோராவுக்கு மேல் அடுக்கி பலமோராக்கள் சேர்க்கப்பட்டு இந்த வட்ட வடிவ பாத்திரம் உருவாக்கப்படுகிறது.
# ஒடிய திரைப்படக் கொள்கை

**ஒடிய திரைப்படக் கொள்கை** (*Odia film Policy*) 2019 ஆம் ஆண்டு உருவாக்கப்பட்டது. இதன்படி ஒடிசா மற்றும் அதன் கலாச்சாரம், பாரம்பரியம் மற்றும் சுற்றுலாத் தலங்களை தங்கள் படங்களில் ஊக்குவிக்கும் ஆங்கிலம், இந்தி அல்லது பிற மொழிப் படங்களின் தயாரிப்பாளர்களுக்கு 2.5 கோடி வரை மானியம் வழங்க மாநில அரசு முடிவு செய்தது. ஒடிசாவில் படப்பிடிப்புக்கு திரைப்படத் தயாரிப்பாளர்களை ஊக்குவிப்பதற்காக இந்த முடிவு எடுக்கப்பட்டது. படப்பிடிப்பின் எளிமையை அதிகரிக்கவும், தொடர்புடைய நிறுவனங்களின் வளர்ச்சியை எளிதாக்கவும், 2019 ஆம் ஆண்டு ஒடிசா மாநில திரைப்படக் கொள்கை வழிவகுக்கிறது. மாநிலத்தில் திரைப்படங்களின் படப்பிடிப்புக்கு ஒற்றை சாளர ஒப்புதல் செயல்முறையை செயல்படுத்தவும் இக்கொள்கை முன்மொழிகிறது. திரைப்பட நகரங்கள், பன்மையாக்கக் கட்டிடங்கள் மற்றும் திரைப்பட அரங்குகளுக்கான அனைத்து முன்மொழிவுகளும் முதலீட்டாளர்கள் வசதிக்காக அரசாங்கத்தின் ஒற்றை சாளரத்தின் மூலம் எளிதாக்கப்படும்.  
திரைப்படத் தயாரிப்பாளர்களின் ஒடிய திரைப்படங்களில் அழகியல் சிறப்பம்சங்கள், உயர் தொழில்நுட்பத் தரங்கள் மற்றும் சமூகத் தொடர்புகள் ஆகியவற்றை வெளிப்படுத்தும் கூடுதல் தகுதியுள்ள ஒடியா மொழித் திரைப்படங்களுக்கு ரூ .4 கோடி வரை மானியம் வழங்கப்படும் என்றும் இக்கொள்கையில் அறிவிக்கப்பட்டுள்ளது .
# ஒடிய திரைப்படக் கொள்கை

## குறிக்கோள்கள்

ஒடிசா மாநில திரைப்படக் கொள்கையின் முக்கிய நோக்கங்கள் :  
- தரமான ஒடியா படங்களை ஊக்குவிக்க.
- மாநிலத்தில் திரைப்பட சுற்றுலாவை எளிதாக்க.
- ஒடிசாவை படப்பிடிப்புக்கான இடமாக கொண்டு வர.
# ஒடிய திரைப்படக் கொள்கை

## ஆதரவு

- ஒடிசாவில் படமாக்கும் படங்களுக்கு ஒற்றை சாளர ஒப்புதல் செயல்முறை வழங்கப்படும்.
- முதலீட்டாளர்கள் ஒப்புதல் மற்றும் அனுமதிகளுக்காக கோசுவிப்ட்டு தளத்தின் மூலம் விண்ணப்பிப்பார்கள்.
- ஒடிசாவில் படப்பிடிப்புக்கு திரைப்படத் தயாரிப்பாளர்களை ஊக்குவிக்க குறிப்பிட்ட மானியம் வழங்கப்படும்.
# ஒடிய திரைப்படக் கொள்கை

## ஊக்கத்தொகை

ஒடிசாவில் திரைப்பட நகரங்கள், சினிமா அரங்குகள் மற்றும் பன்மையாக்கள் வளர்ச்சிக்கு பின்வரும் சலுகைகள் வழங்கப்படும்:
- மூலதன முதலீட்டு மானியம்
- நில ஒதுக்கீடு
- வட்டி மானியம்
- முத்திரை வரி விலக்கு
- நில மாற்றத்திற்கான கட்டணங்களை திருப்பிச் செலுத்துதல்
- மாநில சரக்கு மற்றும் சேவை வரி திரும்பப் பெறுதல்
- மின்சாரக் கட்டணத்தில் விலக்கு
- சுற்றுச்சூழல் பாதுகாப்பு உள்கட்டமைப்பு மானியம்
- திரைப்பட உள்கட்டமைப்பை மேம்படுத்துதல்
# சதீஸ் குறுப்பு

**சதீஷ் குறுப்பு** (*Satheesh Kurup*) மலையாளத் திரைப்படங்களில் பணியாற்றும் ஒரு இந்திய ஒளிப்பதிவாளர் ஆவார். இவர் *அன்வர்* (2010) என்ற படத்தின் மூலம் அறிமுகமானார். *பிரணயம்* (2011), *ஜவான் ஆஃப் வெள்ளிமாலா* (2012), *கலிமண்ணு* (2013), லேடீஸ் அண்ட் ஜென்டில்மேன் (2013), *சலாலா மொபைல்ஸ்* (2014), *மிஸ்டர் பிராட்* (2014), *ஹராம்* (2015) ஆகியவை இவரது பிரபலமான படங்களில் அடங்கும். இவர் ஜுபு ஜேக்கப், அமல் நீரத் ஆகியோரின் உதவியாளராக இருந்தார்.
# ஜுபு ஜேக்கப்

**ஜிபு ஜேக்கப்** (Jibu Jacob) மலையாளத் திரைப்படங்களில் பணியாற்றும் ஒரு இந்திய ஒளிப்பதிவாளரும் , இயக்குநரும் ஆவார். அவர் 2002 ஆம் ஆண்டில் *ஸ்டாப் வயலன்ஸ்* என்ற குற்றப் பின்னணி படத்துடன் ஒளிப்பதிவாளராக அறிமுகமானார். ஒரு ஒளிப்பதிவாளராக ஒரு தசாப்த கால வாழ்க்கைக்குப் பிறகு, இவர் 2014இல் அரசியல் நையாண்டி திரைப்படமான *வெள்ளிமூங்கா* மூலம் இயக்குநராக அறிமுகமானார். இவரது சமீபத்திய இயக்குமான *முந்திரிவள்ளிகள் தளிர்க்கும்போல்* சனவரி 2017இல் வெளியிடப்பட்டது.
# ஜுபு ஜேக்கப்

## திரைப்பட வாழ்க்கை

ஒரு உதவி ஒளிப்பதிவாளராக சிறுது காலம் பணியாற்றிய பின்னர் மலையாளத் திரையுலகில் இவர் ஏ. கே. சாஜன் இயக்கத்தில் 2002இல் வெளியான *ஸ்டாப் வயலன்ஸ்* என்ற துப்பறியும் படத்தில் சுயாதீனமாக ஒளிப்பதிவு செய்து அறிமுகமானார் பின்னர் 2013 வரை பல மலையாளப் படங்களில் ஒளிப்பதிவாளராகப் பணியாற்றினார். பிஜு மேனன் நடித்த நகைச்சுவையான அரசியல் நையாண்டி திரைப்படமான *வெள்ளிமூங்கா* (2014) மூலம் இவர் இயக்குநராக அறிமுகமானார். இது விமர்சன ரீதியாகவும் வணிக ரீதியாகவும் வெற்றி பெற்றது. மோகன்லால் நடித்த *முந்திரிவள்ளிகள் தளிர்க்கும்போல்* இவரது இரண்டாவது இயக்கமாக இருந்தது. இது சனவரி 2017 இல் வெளியான ஒரு நகைச்சுவை குடும்பத் திரைப்படம். இது எல்லா காலத்திலும் அதிக வசூல் செய்த மலையாளப் படங்களில் ஒன்றாக மாறியது. இவர் 2015இல் வெளியான *பென்* என்ற திரைப்படத்தில் ஒரு கதாபாத்திரத்தில் நடித்துள்ளார்.
# ஏ. கே. சாஜன்

**ஏ. கே. சாஜன்** (*A. K. Sajan*) ஓர் இந்திய திரைக்கதை எழுத்தாளரும், இயக்குநரும் ஆவார். இவர் மிகவும் பிரபலமான *ஸ்டாப் வயலன்ஸ்* (2002) என்ற படத்தின் மூலம் இயக்குநராக அறிமுகமானார். இந்த படத்தில் அறிமுக கதாபாத்திரத்தில் பிரித்விராஜ் சுகுமாரன் , சந்திரா லட்சுமண் ஆகியோர் நடித்திருந்தனர். இவர் தொழில்துறையில் பல வெற்றிகரமான படஙகளுக்கு திரைக்கதை அமைப்பதில் மிகவும் பிரபலமானவர். இவரது குறிப்பிடத்தக்க படைப்புகளில் *துருவம்* (1993), *பட்டர்பிளைஸ்* (1993), *காஷ்மீரம்* (1994), *கிரைம் பைல்* (1999), *சிந்தாமணி கொலகேஸ்* (2006), *நதியா கொல்லப்பட்ட ராத்திரி* (2007) , *புதிய நியாயம்* (2016) ஆகியவை அடங்கும். இவரது சகோதரர் ஏ. கே. சந்தோஷும் ஒரு திரைக்கதை எழுத்தாளர். அவர் *சூரியபுத்திரன்*, *மின்னாமினுகினும் மின்னுகெட்டு*, தமிழ் - மலையாளம் இருமொழி திரைப்படமான வந்தே மாதரம் போன்ற பல்வேறு திரைப்படங்களை எழுதியுள்ளார்.  
1980களின் பிற்பகுதியில் சில திரைப்படங்களுக்கு கதை எழுத்தாளராக தனது திரைப்பட வாழ்க்கையைத் தொடங்கினார். 1990 களின் முற்பகுதியில் இவர் *துருவம்* (1993) என்ற கதை யோசனையை உருவாக்கி அதற்கான திரைக்கதையை எழுதத் தொடங்கினார். 1991 நடுப்பகுதியில் முடிக்கப்பட்ட வரைவுடன் இவர் தயாரிப்பாளர் ஜோஷியை அணுகினார். மேலும் படம் உருவாகத் தொடங்கியது. மோகன்லாலுடனான இவரது அடுத்த படமான *பட்டர்பிளைஸ்* (1993 படம்) ஒரு பெரிய வெற்றியாக அமைந்தது. 1994இல், சுரேஷ் கோபியுடனான *காஷ்மீரம்* (1994) படம் பெற்றி பெற்றது. இது சுரேஷ் கோபிக்கு நட்சத்திரத் தகுதியை மீண்டும் உறுதிப்படுத்தியது. இதன் பின்னர், இவர்கள் இருவரும் ஒரு ஜோடியாக நிறுவப்பட்டனர். பின்னர் பல படங்களில் ஒன்றாக வேலை செய்தனர். *காஷ்மீரம்* (1994), *கிரைம் பைல்* (1999), *சிந்தாமணி கொலகேஸ்* (2006) , *நதியா கொல்லப்பட்ட ராத்திரி* (2007) ஆகியவை இவர்களின் குறிப்பிடத்தக்க திரைப்படங்கள். 2002 ஆம் ஆண்டில் பிரித்விராஜ் சுகுமாரன் நடித்த *ஸ்டாப் வயலன்ஸ்* படத்தின் மூலம் இவர் இயக்குநராக அறிமுகமானார். கொச்சி நகரில் நிலவிய நிழலுக இருண்ட வாழ்க்கையை இந்த படம் சித்தரித்தது. அதன் வெளியீட்டில் அதன் தைரியமான மற்றும் யதார்த்தமான அணுகுமுறைக்கு விமர்சன ரீதியான பாராட்டுகளைப் பெற்றது.